Dainava

Dainava on Kaunase linnaosa, mis asub linna põhjaosas Dainava valla territooriumil. 

Linnaosa asuti rajama aastal 1963, selle projekteerisid arhitektid Neringa Dičiuvienė, Reda Dringelienė, Alvydas Pranas Steponavičius, Raimonda Augustienė ja Gražina Miškinienė. Sinna kavandati 5–16 korrusega tüüpprojekti järgi rajatud korterelamud, mis paiknevad ümber Sõpruse pargi,Dainava 2. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. 373 lk. samuti asub seal Dainava park. Aastal 1967 rajati sinna raamatukogu, aastal 1974 haigla. Linnaosas on kaheksa lasteaeda, haridust annavad seitse keskkooli ja viis kutsekooli, samuti asub seal kõrgkool Kaunase kolleegium.

Dainava maadele jääb vana juudi kalmistu. Linnaosas tegutseb noorteteater Vilkolakis, sinna jääb ka Kaunase suurim ujula-spordikompleks Girstutis. Dainavas asub Kaunase Tehnikaülikooli üliõpilaslinnak. Seal asub ka Kaunase suurim kaubanduskeskus Urmas. Teine tähtsam kaubanduskeskus linnaosas on 1000.

2001. aastal valmis linnaosa esimene kirik, mille ehitas uusapostlik kirik.Kaune klesti netradicinių religinių bendruomenių maldos namai (79) "Kauno diena", Remigijus Jurgelaitis, ELTA 2004 m. kovo 8 d. 10:05 Kaks aastat hiljem rajasid Dainavasse oma kiriku mormoonid.Kaune statoma mormonų bažnyčia (60) Arūnas Dambrauskas, "Kauno diena" 2003 m. kovo 6 d. 10:07 2008. aastal ehitati Dainavasse ka katoliku kirik, kuigi kabel valmis seal juba aastal 2001 „Bažnyčios žinios“, 2001 m. liepos 20 d. Nr. 13-14, „Kaune pašventinta Gerojo Ganytojo parapijos koplyčia“.

Sõpruse park

Sõpruse park rajati Dainava linnaossa aastal 1973 ja algselt kandis see nime Rahvaste Sõpruse park. 15 hektari suuruse pargi projekteerisid arhitekt Alvydas Pranas Steponavičius ja dendroloog Raimonda Augustienė. Parki liigendavad 3-4 meetri kõrgused tehiskünkad, millele on istutatud männid.

Pargis on terviserada ja laste mänguväljak. Pargis on ka väike tiik ja pinkidega allee, samuti asub seal lava.Draugystės parkas svajoja apie atgimimą 2009-10-20 Vereta Rupeikaitė

Aastal 2003 sai Sõpruse park Leedu parima linnaarendusprojekti auhinna.

Viited

Kategooria:Kaunas